钦定古今图书集成/明伦汇编/官常典/第286卷 > 姚班
## 钦定古今图书集成/明伦汇编/官常典/第286卷 > 姚班

按《唐书姚思廉传》：“思廉孙璹，璹弟班，笃学有立志，擢
明经，历六州刺史，政皆有绩，数被褒赐，累封宣城郡
公，迁太子詹事，兼左庶子。时节愍太子稍失道，班凡
四上书谏，其一曰：‘臣闻贾谊称，选天下端士，使与太
子居处出入，故太子见正事，闻正言，行正道，左右前
后皆正人也。夫习与正人居，不能无正；习与不正人’”
居不能无不正。教得而左右正，则太子正；太子正，天
下定矣。伏见内置作坊诸工伎得入宫闱之内，禁卫
之所，或言语内出，或事状外通，小人无知，因为诈伪，
有点盛德。臣望悉出宫内造作付所司。其二曰：汉文
帝身弋绨，足革舄，齐高帝阑槛用铜者，皆易以铁。经
侯带玉具剑环佩，以过魏太子，太子不视。经侯曰：“魏
国亦有宝乎？”太子曰：“主信臣忠，魏之宝也。”经侯委剑
佩去，杜门不出。“夫圣贤以𥳑素为贵，皇王以非薄为
德。惟殿下留心恭俭，损省玩好，以训天下。”其三曰：“前
世东宫门阁往来，皆有簿籍。殿下时有所须，唯门司
宣令，奸伪乘之，因缘增损。近吕昇之乃代署宣敕，赖
殿下纠发其奸。以后”墨令及覆事，并请内印画署，冀
免诈缪。其四曰：“圣人不专其德，贤智必有所师。今司
经无学士，供奉无侍读，宜视缮时奏请其人，俾奉讲
劝。夫《经》所以立行修身，《史》所以谙识成败，斯急务也。”
太子虽称善，不能用其言。及败，索宫中，得班谏书，中
宗嘉叹。时宫臣皆得罪，独班擢右散骑常侍，迁秘书
监。睿宗立，拜户部尚书，所历定州刺史、尚书官皆与
璹相继云。卒，年七十四。始曾祖察常撰《汉书训纂》，而
后之注《汉书》者，多窃取其义为己说，班著《绍训》，以发
明旧义云。